《上古之什补亡训传十三章。筑城二章》
唐代·顾况

（筑城，刺临戎也。寺人临戎，以墓砖为城壁。）

筑城登登，于以作固。咨尔寺兮，发郊外冢墓。

死而无知，犹或不可；若其有知，惟上帝是愬。

筑城奕奕，于以固敌。咨尔寺兮，发郊外冢甓。

死而无知，犹或不可。若其有知，惟上帝是谪。

作者简介：顾况（生卒年不详），字逋翁，号华阳真逸（一说华阳真隐）。晚年自号悲翁，汉族，唐朝海盐人，（今在浙江海宁境内）人。唐代诗人、画家、鉴赏家。他一生官位不高，曾任著作郎，因作诗嘲讽得罪权贵，贬饶州司户参军。晚年隐居茅山，有《华阳集》行世。